EDINBURGI,  IDIBUS  APRILIS,  A.  D.  MDCCCXXX. 

IN  COLLEGIO  JACOBI  SEXTI, 


Literarum  Humaniorum  Studiosi,  praemia, 
optime  meritis  proposita, 

SEQUENTES  TULERUNT: 


EX  CLASSE  SENIORUM: 


Numisma  Aureum,  a  Soc.  Reg.  Scrib.  Linguae  Latinae 
peritissimo  quotannis  donatum, 

Joannes  Lillie,  Roxburgensis,  Calsone  natus  edu¬ 
catusque.* 

Ob  diversa  genera  scriptorum  operum. 


I.  Ob  Carmina  Latina, 

{Josephus  Cauvin,  ^  Scholae  Regiae  Edinensis 
Georgius  Cotton,  J  alumni. 


II.  Ob  Declamationem  Latinam, 

Josephus  Catjvin,  Schol.  Reg.  Edin.  alumnus. 

III.  Ob  Somnium  Scipionis  Anglice  redditum,  Notisque 
et  Commentariis  illustratum, 

Joannes  Lillie,  Roxburgensis. 

*  Cum  eo  consociati  sunt,  ex  decreto  Donantium,  quatuor  alii, 
Patricius  Murray,  Josephus  Cauvin,  Georgius  Cotton, 
Jacobus  Ferguson,  condiscipulorum  suffragiis  electi,  ut  unius¬ 
cujusque  in  Lingua  Latina  profectus  periculum  fieret :  quo  rite 
facto,  optimum  se  praestitit  is,  cujus  nomen  supra  dictum  est. 


IV.  Ob  Disputationem,  Anglice  scriptam,  de  Natura  et 
Effectu  Secessionis  ad  Montem  Sacrum  a  Plebe  Romana 
factas, 


Petrus  Mackay,  Bervicensis, 

Gulielmus  Haxg  Miller,  Sch.  Reg.  Edin.  alumn. 


V.  Ob  Disputationem,  Anglice  scriptam,  de  Vita  et  Mori¬ 
bus  Augusti  Casaris, 

L.  C.  Orr,  Ayrensis.  * 


II. 

Ob  ingenii  facinora  egregia  : 

I.  Ob  operam  studiis ,  quae  dicuntur,  privatis ,  per  quin¬ 
que  menses  Academicos,  horis  subsecivis,  accuratissime 
impensam, 

1.  In  Livio , 

Georgius  Cotton,  Sch.  Reg.  Ed.  alumn. 

Georgius  Thomson,  (major)  Scholae  Parochialis  in 
opp.  Dunse  alumnus  : 

2.  In  Excerptis  Poeticis , 

Joannes  Lillie,  Roxburgensis, 

Gualterus  Wood,  Academiae  Edinensis  alumn. 

*  His  et  omnibus  scriptis  quae  praemium  affectabant  affixa  est 
sequens  verborum  formula,  manu  auctoris  subscripta,  unde  nihil, 
ne  minimum  quidem,  auxilii  ei  praebitum  fuisse  clare  constaret : 

“  I  hereby  declare,  upon  the  faith  and  honour  of  a  gentleman, 

that  the  exercise  on - ,  with  the  mottos - was  com- 

posed  by  me,  without  any  assistance,  either  in  the  way  of  dicta- 
tion,  writing,  or  conversation,  except  what  I  received  from  the 
following  books  :  viz.  - 

“  1  also  declare,  upon  my  honour,  that  no  one  saw  this  exer¬ 
cise,  or  any  foul  copy  of  it,  before  it  was  given  in.” 

II.  Ob  Laudem  Rectae  Pronuntiationis,  ex  suffragio  con 
discipulorum, 

Gulielmus  L.  Ayton,  Academiae  Edinensis  alumn. 

III.  In  Locorum,  tum  veterum,  tum  recentiorum,  cogni¬ 
tione  primas  partes  tulit, 

Robertus  Borrowman,  Sch.  Reg,  Edin.  alumn. 
Secundas  autem, 

A.  Longmore,  Acad.  Edin,  alumn. 

IV.  Duo  Juvenes  ex  Classe  Seniorum  anni  1828-9, 
Literarum  amore  imbuti,  nec  aliam  sibi,  praeter  laudem 
et  utilitatis  fructum,  mercedem  laturi,  in  Scriptorum  Roma¬ 
norum  lectione  per  aestiva  tempora  studiose  operam  curam¬ 
que  posuerunt,  ej  usque  rationem  bene  ordinatam  mense 
Novembri  1829  reddiderunt ;  quorum  nomina  sunt, 

Gualterus  Wood,  Academiae  Edinensis  alumn. 

Gulielmus  S.  Walker,  Schol.  Dunelmensis  alumn. 

V.  Complures  ex  Classe  Juniorum  anni  1828-9,  stu¬ 
diis  Literarum  Humaniorum  per  aestatem  autumnumque 
incubuerunt ;  inter  quos,  quum  de  Praemio  proposito  cer¬ 
tamen  initum  esset,  ratione  habita  et  quantum  et  qualiter 
singuli  legissent,  bonorum  se  optimum  praestitit 

Joannes  Lillie,  Roxburgensis ; 

Proximos  illi  honores  occupaverunt, 

Petrus  Tiedall,  Bervicensis, 

Gulielmus  Cousin,  Acad.  Edin.  alumn. 

VI.  Sub  finem  semestris  curriculi,  omnibus  praemium 
nondum  adeptis,  duo  extra  ordinem  proposita  sunt  praemia  ; 
unum  ei,  Qui  optime  Latinum  in  sermonem  vernaculum,  et, 
versa  vice,  vernaculum  in  Latinum  ex  tempore  converteret ; 

alterum  ei,  Qui  plenissimam  et  accuratissimam  omnium  disci¬ 
plinarum  per  quinque  menses  traditarum  scientiam  osten¬ 
disset  : 

1.  Horum  prius,  quum  ex  competitoribus  nemo  in¬ 
ventus  sit  qui  in  utroque  genere  reddendi  caeteris  praer 
staret,  bifariam  partitum  est ;  contigitque,  in  altero  genere, 

Joanni  Brown  Innes,  Acad.  Edin.  alumn. 

In  altero, 

Georgio  Thomson,  (minori,)  Scholae  apud  Houghton- 
le-Spring  alumn. 

%  Alterum  extra  ordinem  praemium,  quaestione  diu  ha¬ 
bita,  condiscipulis  quoque  ipsis  suffragantibus,  sibi  vindi¬ 
cavit, 

Gulielmus  Sinclair,  Instituti  Georgii  Heriot  alumn. 


EX  CLASSE  JUNIORUM, 

PRAEMIA  TULERUNT  SEQUENTES : 

I.  Ob  Disputationem  de  Forma  Latini  Sermonis  DirectX 
et  Obliqua,  et  exemplum  utriusque  ex  Livio  mutatum  et 
Anglice  redditum, 

Jacobus  Gilchrist,  Scholae  Parochialis  apud  Bolma - 
clellan  alumnus, 

II.  Ob  Carmen  Elegiacum, 

Gulielmus  C.  Wilkie,  Scholae  Hadintonanae  alumn. 

III.  Ob  sermonem  vernaculum  in  Latinum  optime  con¬ 
versum, 

Joannes  Sturgeon,  Gallovidiensis. 


5 


IV.  Ob  Librum  octavum  iEneidos,  notis  et  disputatiun¬ 
culis  vernaculo  sermone  illustratum, 

Jacobus  Fortune,  Scholae  Parochiaiis  in  opp.  Dunse 
alumn. 

V.  Ob  Tractatum,  Anglice  scriptum,  ubi  Alexander  et 
Hannibal  perpensi  sunt  et  inter  se  comparati, 

Gulielmus  Kevand,  Scholae  Wigtonensis  alumn. 

Davio  Brown,  Roxburgensis. 

VI.  Ob  operam  studiis  privatis  per  semestre  curriculum 
accuratissime  impensam, 

Joannes  Sturgeon,  Gallovidiensis. 

VII.  In  Locorum,  tum  veterum,  tum  recentiorum,  cogni¬ 
tione,  optimum  se  praestitit 

Georgius  Ferrier,  Acad.  Edin.  alumn. 

VIII.  Ex  iis  qui  praemium  nondum  obtinuerant,  optimus 
in  disciplina  tralaticia,  ex  suffragio  condiscipulorum,  judi¬ 
catus  est, 

Henricus  Imlach,  Acad.  Edin.  alumn. 


CARMEN  PRAEMIO  DIGNATUM. 


ROMA. 


Romae ,  principis  urbium - - 

Hor.  Qd.  IV.  3,  13. 

[Versus  qui  asterisco  (*)  notantur  leves  quasdam  mutationes,  monente,  nec 
tamen  adjuvante,  praeceptore,  subierunt.] 

Per  loca  divitiis  et  quondam  splendida  signis 
Tendere,  et  heroum  sedes  penetrare  decoras 
Fert  animus.  Quisnam  mihi  dux  Cyllenius  altum 
Pandet  iter,  Divum  tacita  formidine  pleno  ? 

Tristitia  invadit  mentem,  dum  passibus  oras  *  5 

Ausonias  peragro  lentis,  regnique  ruinas. 

Quod  gentes  supra  quondam  caput  extulit  omnes. 

Intueor  tristes  ;  dum  facta  decora  Quiritum 
Justitiamque  virum  memini  super  aethera  notam. 

Heu  !  qualem  aspicio,  qualem  fecere  Tyranni,  10 

Seclorumque  vices,  Romam  !  Quae,  clara  triumphis,  * 
Imperium,  late  quondam  Regina,  tenebat, 

En  jacet  ! — at  magni  semper  stat  nominis  umbra  ! — 

Nunc  ubi  solemnes  delubra  ad  maxima  pompae? 

Divum  ubi  votivis  redolentes  ignibus  arae  ?  15 

Praeses  ubi  est  ? — Quid  enim  tanta  de  sorte  relictum  ? 

Nil  nisi  commixtis  fastigia  versa  ruinis. 

Altaque  templorum,  fato  quoque  debita,  moles. 

Quamvis,  Roma,  tuum  super  et  Garamantas  et  Indos 
Qui  ferat  imperium,  et  factis  sibi  nomina  condat,  20 

Ultor  adest  nullus  ;  quamvis  vestigia  cuncta 
Splendoris  penitus  collapsa  rqere  prioris : 

Attamen  ire  juvat,  circaque  videre  locorum 
Dulcia,  et  aeternas  laudes  meminisse  Quiritum. 

Me  vocat  in  primis  Capitoli  immobile  saxum,  25 

Templaque  Divorum,  sublimibus  alta  columnis. 

O  decus  Italiae,  te,  et  saxa  petentia  coelum, 

Vos  testor,  (vidistis  enim,)  quae  praelia  vestram 
Turbarint  requiem,  quantas  induxerit  aegra 
Ambitio  strages  eCiniqua  insania  belli.  30 

Cernere  ibi^est  donis  opulentam  et  numine  Summi 
Patris,  subnixamque  jugis  immanibus,  Aedem  ; 

Parte  alia,  rupes  Tarpeia,  minantia,  fato 
Virginis  insignis,  fastigia  tollit  in  auras. 

Montis  Aventini  miranti  surgit  imago,  35 

Qua  regnum  posuiCnudis  in  rupibus  Horror, 

Ex  quo  perfusa^est  fraterno  sanguine  tellus ; 

Nec  redolent  frutices,  nec  rident  gramina  laeta, 

Nec  lassis  arbor  jucundam  porrigit  umbram. 

Quid  memorem  Caci  sceleris  monumenta  nefandi  ?  40 

Quid  molem  evulsam,  tremuit  qua  sedibus  imis 
Collis,  et  Ausonio  concussae  in  littore  rupes  : 

Haud  secus  ac  rediviva  cohors  si  ad  bella  gigantum 

Surgeret,  altisonisque  Deum  confligeret  armis 

Vulsus  Athos,  Rhodopeque,  et  jacta  Ceraunia  coelo.  45 

Deinde  Palatinus,  gemmis  ornatus  et  auro, 

Doctrinae  sanctos  ausus  recludere  fontes, 

Scanditur,  Aoniis  sedes  carissima  Musis. 

Quid  Mausoleum  memorem,  quid  templa  Minervae ; 

Quid  Fora,  et  ingenti  laetam  splendore  Columnam  ?  50 

Quid  referam,  qualis  Fluvius  regnator  aquarum 
Exeat  Hesperidum,  et  latos  sinuantia  flexus 
Exspatiata  ruant  per  apertos  flumina  campos  ? 

Hunc  tenet  Ille  locum,  cithara  quem  Musa  docebat  * 
Pindarica  pulsare  manu  :  videorque  videre  55 

Te,  divine  Maro,  spatiantem  in  littore  :  nullus 
Est  sine  laude  locus,  nullum  sine  nomine  saxum. 

Continuo  ante  oculos  adstat  Ciceronis  imago* 

Mentibus  inspirans  et  amorem  laudis,  et  ignes 

Insolitos,  et  quicquid  id  est  quo,  rapta  diei  60 

Aetherios  inter  tractus  et  luminis  oras, 

Sese  anima  evectam  supra  terrestria  sentit. 

Quid  loquar  eventus  rerum,  fugitivaque  secli 
Tempora?  quid  Syllam,  Marium,  quid  marte  Camillum 
Conspicuum  ?  quid  saeva  loquar  duo  fulmina  belli  65 

Scipiadas,  totque  heroas,  quos,  laudibus  altis 
Ornatos,  Libitina  manu  est  amplexa  potenti  ?  * 

Vel  quid  Mortales  memoro,  quum  a  culmine  lapsi 
Sunt  etiam  Montes,  horae  monumenta  fugacis  ?  * 

Quo  rapior  demens  ?  Fatali  cuncta  ruina  70 

Aetatis  spatium  in  cineres  et  tristia  vertit 
Funera. — Tu, — quondam  toti  spectabilis  orbi, 

Roma,  triumphatis  quae  gentibus  aspera  cunctis 
J ura  dabas  legesque  ignotis  inclyta  terris, 

Quae  fractos  didicere  tuo  submittere  fasces  75 

Imperio, — quid  tanta  tibi  molimina  rerum. 

Victricesque  Aquilae,  quid  tot  comitata  triumphis 
Bella  dedere  ?  truces  quid  debellasse  tyrannos 
Profuit,  atque  armis  populos  domuisse  potentes  ? 

Victa  jaces,  ignota  tuis  ! — Quam  nescit  eodem  80 

Stare  diu  Fortuna  loco:  quam,  quicquid  in  orbe  est 
Labitur,  ingentemque  trahit  sors  magna  ruinam  ! 

JOSEPHUS  CAUVIN, 

Litt.  Hum.  in  Classe  Seniorum  Alumnus , 


MDCCCXXIX-XXX. 


COURSE  OF  READING 


Recommeiided  to  Students  of  Humanity  to  be  pursued 
during  the  Long  Vacation. 


CLASSICAL. 

1.  Business  of  the  Session  to  be  carefully  revised, 
and  Notes  extended ;  Odes  of  Horaee  committed  to 
memory . 

2.  (Senior  Class )  Livy,  from  26th  Book  forward, 
registering  Difficulties  from  week  to  week,  to  be  done 
with  the  assistance  of  a  Dictionary  only,  and  Latin 
Notes,  particularly  Ruperas. — (Junior)  Q.  Curtius — 
iEneid — Caesar,  Gallic  War — to  be  done  under  similar 
restrictions. 

3.  Crombie’s  Gymnasium — Dr  Carson  on  the  Con- 
struction  of  the  Relative— Article  Grammar  in  En- 
cyclopaedia  Britannica,  and  in  Edinburgh  Encyclo- 
paedia — Granfs  Institutes  of  Latin  Grammar — John¬ 
son^  Grammatical  Commentaries — Bryces  Prosody, 
or  Carey’s. 


HISTORICAL. 

I 

Rutherford’s  View  of  Ancient  History,  %  vols.  12mo. 
— RusselFs  Ancient  Europe— -Rollin — Mitford’s  Greece/ 
— Ferguson’s  Roman  Republic — GibborFs  Decline  and 
Fall. — Robertson’s  Charles  V.  and  America — Wat- 
son^s  Philip  II.  and  Philip  III. — IIume’s  History  of 
England.— tPinkerton^s  Early  History  of  Scotland — • 
Dalrymple^  (of  Hailes)  Annals— Robertson’s  History 
of  Scotland — Laing^  ditto. 

